اوزبیکستان, کیله جک ییلده قوشنی افغانستان گه قیلیاتگن برق صادراتی میزانی نی 31,1 میلیارد کیلووات ساعتگه آرتیریش نی ریجه له ماقده.
اوزبیک انرژی باشقرمه سی باشلیغی اولوغ بیک مصطفی یف, اوزبیکستان پایتختی تاشکینتده بولیب اوتگن بیر ییغیلیش آرتیدن تورکیه نینگ انادولو آژانسی بیلن قیلگن مصاحبه سیده, اوتگن ییلی افغانستانگه 1,9 میلیارد کیلووات ساعت برق صادر قیلگن لیگی نی معلوم قیلدی.
مصطفی یف, "جاری ییل نینگ سونگگی گه قدر 2,6 و کیله جک ییلی ایسه اوشبو رقم نی 3,1 میلیارد کیلووات ساعتگه آرتیریش نی ریجه له ماقده میز" دییه قید ایتدی.
آلدین اوزبیکستان نینگ افغانستانگه بیر کیلووات ساعت برق نی 7,6 سنت گه ساتگن لیگی نی بیلدیرگن مصطفی یف, کیین چه لیک ایککی اولکه اورته سیده گی بیر کیلیشوو دایره سیده جون آیی نینگ بیرینچی کونیدن باشلب اوشبو رقم نینگ 5 سنت گه توشیریلگن لیگی نی معلوم قیلدی.
مصطفی یف, افغانستان جمهوررئیسی محمد اشرف غنی نینگ 2017 – ییل دسامبر آییده اوزبیکستانگه قیلگن رسمی سفری جریانیده ایککی اولکه اورته سیده امضالنگن سرخان – پلخمری برق پروژه سی کیلیشووی دایره سیده, خوددی شوو پروژه نینگ اوزبیکستاندن اوته دیگن 45 کیلومترلیک قسمی نینگ قوریلیش ایشلری نینگ باشلنگن لیگی نی بیلدیردی.
مصطفی یف, پروژه نینگ تکمیل بولیشی آرتیدن اوزبیکستان نینگ برق صادراتی نینگ بویوک مقیاسده آرتیب کیته دیگن لیگی نی معلوم قیلدی.
اوزبیکستان, ایلک مراتبه 2002 – ییلیده 62 میلیون کیلووات ساعت برق صادر قیلگن ایدی.
